The Falls Guest House | LekkeSlaap
The Falls Guest House bestaan uit 6 luukse selfsorg-eenhede, elk met 'n weelderige en-suite-badkamer met ondervloerse verhitting, kombuisie met 'n ketel, broodrooster, yskassie, mikrogolfoond en dubbelwasbak. Daar is ook lugversorging, verwarmer, satelliet-televisie en 'n pragtige private veranda wat uitkyk oor die pragtige tuine. Verkwik jou siel deur jou te bederf met die plaaslewe se rustigheid en vrede.
Elke oggend skop af met 'n plaasontbytfees by ons ontbyt-area op die perseel met 'n uitsig oor die vallei van welige groen wingerde. Elke eenheid, behalwe die standaard dubbleenheid beskik oor sy eie braaigeriewe. Doen gerus navraag oor ons braaipakke en bykosse wat ons kan voorberei, asook die hout. Daar is ook 'n omheinde swembad, skaakstel en speelgrond vir die kinders wat gaste kan benut.
Verblyf by The Falls Guest House is 'n onvergeetlike en rustige ervaring. Die hartlike verwelkoming en gasvryheid in 'n rustige omgewing is beslis nie iets wat jy moet misloop wanneer jy die Noord-Kaap besoek nie.